High Score
פרקים

הסדרה כוללת ראיונות וקטעי ארכיון רבים אודות התפתחות משחקי המחשב בין השנים 1970-2000. הראיונות והסיפורים מגולמים לעיתים קרובות על ידי אנימציה בצורת אמנות פיקסלים בדומה למשחקי מחשב מהתקופה הזו. שיר הפתיחה של הסדרה מעוצב גם הוא באנימציה בסגנון פיקסל, כשברקע מנוגן שיר של להקת Power Glove האוסטרלית. מנחה הסדרה הוא צ'ארלס מרנט, מדבב דמותו האייקונית של מריו.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "מפריחה לצניחה" | TBA Studios | TBA Studios | 19 באוגוסט 2020 |
הפרק מתאר את הצמיחה המוקדמת של משחקי ארקייד וקונסולות משחקי וידאו ביתיות בסוף שנות השבעים ותחילת שנות השמונים, עד לקריסת תעשיית משחקי הווידאו ב־1983. הפרק אף מציג את עלייתה של חברת אטארי ונפילתה. בפרק מדובר בעיקר על המשחקים פק-מן, פולשים מהחלל, משחקים מבית אטארי ואי.טי. - חבר מכוכב אחר המשחק שלטענת יוצרי הסדרה (וגם יוצר המשחק) היה לזה שגרם ל'מפולת' של משחקים ירודים שגרמו לחברת אטארי ליפול.
| 2 | 2 | "הקאמבק" | TBA Studios | TBA Studios | 19 באוגוסט 2020 |
הפרק מראה כיצד עלתה לגדולה חברת נינטנדו היפנית, באמצעות שילוב נכון של משחקים איכותיים כגון דונקי קונג ושיווק אינטנסיבי. הפרק מציג את המהלכים השיווקיים שביצעה נינטנדו, כמו השימוש ב"יועצי המשחק של נינטנדו" כדי לעזור לשחקנים מתקשים, יצירת קבוצת "כוח נינטנדו", אליפות העולם בנינטנדו 1990 והפצת מגזין משחקי המחשב הראשון. הפרק גם מביא את סיפורו של משפט נינטנדו, בו תבעה את החברה ענקית הסרטים יוניברסל באשמת גניבת זכויות יוצרים. בפרק מרואיין ג'ון קירבי, עורך הדין של נינטנדו, שעל שמו נקראה דמותו של קירבי הידועה למעריצי משחקי נינטנדו. הפרק מוקדש לזכרו, שכן הוא נפטר בשנת 2019, מעט לאחר הראיון.
| 3 | 3 | "משחקי תפקידים" | TBA Studios | TBA Studios | 19 באוגוסט 2020 |
הפרק מציג את היווצרות המשחקים העלילתיים שבהם השחקן משחק דמות כלשהי במשחק ובוחר את התקדמותו, כאשר ישנה מטרה כלשהי בסיום המשחק. בניגוד למשחקים שהיו עד אז, שבהם השחקן לא היה יכול לבחור איך להתקדם או מה יקרה הלאה, המשחקים המוצגים בפרק מבוססים על משחקי דמיון, כגון מבוכים ודרקונים. בפרק מופיעים משחקים שונים המביעים את ההתפתחות הכרונולוגית של ז'אנר משחקי מחשב זה, החל ממשחקים הכוללים מילים בלבד ועד למשחקים עכשוויים.
| 4 | 4 | "מלחמת הקונסולות" | TBA Studios | TBA Studios | 19 באוגוסט 2020 |
הפרק מציג את הניסיון של חברת סגה לעקוף ולהביס את נינטנדו כחברה הגדולה ביותר לייצור משחקי מחשב, ותוך כך מראה את "מלחמת הקונסלות" שהתקיימה בין שתי החברות. הפרק מציג את שיטת השיווק החדשנית של סגה שבאמצעותה הצליחה לפרוץ את המונופול של נינטנדו. חברת סגה החליטו לשווק את משחקיהם כמשחקים למבוגרי ולפנות לקהל של בני נעורים מאוחרים – גילאי 18–20 – בתקווה שלאחר שאלה ייקנו את המשחק גם אחיהם הקטנים ירצו לשחק ויקנו גם הם משחק, ובכך הם "יגנבו" קונים מנינטנדו, בנוסף לקהל הבוגר שאליו הם פנו. בין היתר, הפרק חושף שיטות פרסום שסגה השתמשה בהן כדי לפתות קהל בוגר לקנות את משחקיה, כמו הצבת עובד אחד של סגה בכל קמפוס ומכללה בארצות הברית, שתפקידו יהיה רק לשחק משחקים של סגה במסדרונות, ובכך יימשוך סטודנטים סקרנים.
| 5 | 5 | "להילחם" | TBA Studios | TBA Studios | 19 באוגוסט 2020 |
הפרק מביא את התפתחות משחקי המחשב האלימים, ומכסה על משחקים רבים בהיסטוריה של ז'אנר זה, המהווים בסיס לתחרויות ספורט אלקטרוני מודרניות. הפרק מציג כמה 'סערות' שהתחללו בעקבות משחקים אלימים, כגון המחלוקת סביב המשחק מורטל קומבט (אנ') שיצא בשנת 1992. משחקים רבים מוזכרים בפרק לפי סדר יציאתם, כך שניתן לראות את ההתפתחות של הז'אנר, ובנוסף הסדרה מסבירה מה מושך את הקהל לשחק במשחקים שכוללים אלימות רבה כל כך. הפרק מציג מספר ראיונות, בין היתר עם ג'ון טוביאס, אחד מהיוצרים של סדרת משחקי מורטל קומבט, ועם ג'ים ריילי היוצר של המשחק  Night Trap (אנ').
| 6 | 6 | "לעלות שלב" | TBA Studios | TBA Studios | 19 באוגוסט 2020 |
הפרק האחרון בסדרה החושף את המעבר מאינמציה מפוקסלת ודו־ממדית לגרפיקה ממוחשבת וריאליסטית, הן על ידי נינטנדו בקונסולות "סטאר פוקס" והן בידיי חברות של משחקי מחשב, כמו המשחק דום. בפרק מרואיינים ג'ון רומרו, יוצר המשחק דום; דילן קוטברט וג'יילס גודארד, שיצרו את "סטאר פוקס"; ורטרוספקטיבה של נולאן בושנל בנושא כיצד התפתח המשחק פונג מהמשחק המוקדם Spacewar!